《题家信后》
宋代·高选

十载慇勤训子情，礼闱今幸占微名。彤庭策献三千字，鹏海风抟九万程。

帽插宫花琼宴罢，身沾仙露赐衣荣。瞻云北阙人迢递，空忆高堂雪鬓生。

作者简介：高选（一一○七～？），字德举，馀姚（今属浙江）人，翥父。高宗绍兴十八年（一一四八）进士（《绍兴十八年同年小录》）。累官武当军节度推官。事见《菊涧集·原序）。有《江村遗稿》一卷，仅存诗三首。